EkBass/fiwiki-20250220-pages-articles huggingface dataset:
Gnomon (kuvioluvut)

Gnomon on kahden samaan kuviolukujen sarjaan kuuluvan luvun numeerinen erotus ja samalla niitä vastaavien kuvioiden eroavaisuus eli lisäys. ==Esimerkkejä== Monikulmiolukuihin kuuluva viisikulmioluvut muodostetaan geometrisesti asettamalla pisteitä viisikulmioksi seuraavalla tavalla: Luvun 5 gnomon ovat ne neljä pistettä, jotka ovat punaiset ja toisaalta gnomon on silloin 4. Luvun 12 gnomon on luku 7 ja lukujen 22 ja 35 gnomonit vastaavasti 10 ja 13. Myös yhdenmuotoisten tasokuvioiden erot ovat gnomoneja. Esimerkiksi, jos vinolla suunnikkaalla on suurempi yhdenmuotoinen vastinkuvio, on näiden kuvioiden ero gnomon. ==Lähteet== * * Luokka:Kuvioluvut
Dario Šarić

Dario Šarić (s. 8. huhtikuuta 1994 Šibenik) on kroatialainen koripalloilija. Hän edustaa NBA-seura Phoenix Sunsia. == Ura == === Seurajoukkueet === Šarić pelasi juniorikoripalloa KK Drazen Petrovicin joukkueissa. Vuonna 2009 TAU Cerámica tarjosi hänelle monivuotista sopimusta, jonka arvo oli kolme miljoonaa euroa. Šarić ei kuitenkaan hyväksynyt sopimusta, vaan siirtyi KK Zrinjevaciin. Joulukuussa 2009 KK Zagreb osti hänet, mutta hän ei pelannut kauden aikana seuran edustusjoukkueessa. Kauden 2010–2011 Šarić pelasi pääsarjatasolla vuokralla KK Dubravassa, jossa hän teki 17,5 pistettä ottelua kohden. Kauden 2011–2012 hän pelasi Zagrebin edustusjoukkueessa. Kesällä 2012 Šarić solmi espanjalaisen Bilbao Basketin kanssa monivuotisen sopimuksen, mutta ei voinut pelata seurassa sopimussotkujen myötä yhtään peliä, sillä hänellä oli KK Zagrebin kanssa vielä pelaajasopimus. Marraskuussa 2012 Šarić siirtyi lopulta KK Cibonaan ja teki seuran kanssa neljän vuoden sopimuksen. Samalla KK Zagreb sai FIBA Europen määrittelemän 550 000 euron suuruisen summan Cibonan yhteistyökumppanilta. Kaudella 2012–2013 hänet valittiin Kroatian liigan finaalien arvokkaimmaksi pelaajaksi, kun Cibona voitti Kroatian-mestaruuden. Lisäksi hänet valittiin FIBA Europen vuoden 2013 parhaaksi nuoreksi koripalloilijaksi. Kaudella 2013–2014 hän teki Adrianmeren liigan arvokkaimmaksi pelaajaksi sekä finaalien arvokkaimmaksi pelaajaksi, kun hän johdatti Cibonan Adrianmeren liigan-mestariksi. Huhtikuussa 2014 Šarić päätti ilmoittautua vuoden 2014 varaustilaisuuteen. Ennen varaustilaisuutta hän teki monivuotisen sopimuksen turkkilaisen Anadolu Efesin kanssa, mikä laski hänen osakkeitaan varaustilaisuudessa. Lopulta Šarić varattiin varaustilaisuuden 12:ntena pelaajana. Varauksen teki Orlando Magic, joka kauppasi hänen pelaajaoikeutensa kuitenkin Philadelphia 76ersille. Heinäkuussa 2016 Šarić siirtyi 76ersiin.http://www.nba.com/sixers/sixers-sign-dario-saric Hän pelasi seurassa runsaan kahden kauden aikana 172 runkosarjaottelua sekä keväällä 2018 kymmenen pudotuspeliä. Hänet valittiin kaudella 2016–2017 tulokkaiden tähdistökentälliseen. Kaudella 2017–2018 hän heitti 157 kolmen pisteen koria, mikä oli eniten NBA:n 208-senttisistä tai pidemmistä pelaajista. Marraskuussa 2018 hän siirtyi Minnesota Timberwolvesiin. == Lähteet == == Aiheesta muualla == * Euroliigan pelaajaprofiili Luokka:Kroatialaiset koripalloilijat Luokka:Vuonna 1994 syntyneet Luokka:Elävät henkilöt
Matt Ryan (amerikkalaisen jalkapallon pelaaja)

Matthew Thomas ”Matt” Ryan (s. 17. toukokuuta 1985 Exton, Pennsylvania) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän aloitti ammattilaisuransa vuonna 2008 NFL-liigan Atlanta Falconsissa. Vuonna 2022 hän siirtyi edustamaan Indianapolis Coltsia. Ryan oli NFL:n arvokkain pelaaja (MVP) vuonna 2016. Samalla kaudella hän johdatti joukkueensa Super Bowliin, jonka Atlanta kävisi jatkoajalla New England Patriotsille 34-28. Ryan on valittu neljästi NFL:n tähdistöotteluun Pro Bowliin, kausilla 2010, 2012, 2014 ja 2016. ==NFL-ura== Atlanta Falcons varasi Boston Collegessa yliopistojalkapalloa pelanneen Ryanin vuoden 2008 NFL:n varaustilaisuudessa, koko tilaisuuden kolmantena pelaajana. Hän on ollut tulokaskautensa alusta lähtien Falconsin aloittava pelinrakentaja, päihittäen harjoituskaudella edellisen aloittajan Chris Redmanin taistelussa ykköspelinrakentajan paikasta. Ryan heitti uransa ensimmäisen ammattilaisottelun ensimmäisellä heitollaan 62 jaardin touchdownin laitahyökkääjä Michael Jenkinsille. Ryan teki Falconsin kanssa heinäkuussa 2013 viisivuotisen, yli 100 miljoonan dollarin arvoisen jatkosopimuksen. ==Lähteet== == Aiheesta muualla == Luokka:Yhdysvaltalaiset amerikkalaisen jalkapallon pelaajat Luokka:Vuonna 1985 syntyneet Luokka:Elävät henkilöt
Urai

Urai () on öljyntuotannon johdosta kasvanut teollisuuskaupunki Venäjän Hantien ja mansien autonomisen piirikunnan lounaisosissa Länsi-Siperian alangolla, Irtyš-joen Konda-sivujoen lounaisrannalla. Kaupunki sijaitsee linnuntietä 250 kilometriä länteen piirikunnan pääkaupunki Hanty-Mansijskista. Kaupungiksi taajama kohosi 1965. Piirikunnan aluehallinnossa Urai on 39 457 (vuonna 2010) asukkaan kaupunkipiiri, jonka sijaitsee maantieteellisesti Kondan piirin sisällä. Vuonna 1960 Urain lähistöltä löydettiin öljyä. Nykyään alueella on muun muassa Lukoil-öljy-yhtiön tuotantokenttiä, rakennus ja elintarviketeollisuutta. Kaupungissa on kotiseutumuseo. Ylempää koulutusta annetaan muun muassa Tjumenin valtionyliopiston ja Tjumenin valtiollisen maaöljy- ja maakaasuyliopiston sivutoimipisteissä. Kaupungissa on jokisatama ja lentoasema. Lähin rautatieasema (Ustje-Aha) sijaitsee yli 100 kilometrin päässä Mežduretšenskissa. == Lähteet == Luokka:Hanti-Mansian kaupungit
Pyt-Jah

Pyt-Jah () on öljyntuotantoalueen teollisuuskaupunki Venäjän Hantien ja mansien autonomisen piirikunnassa. Se sijaitsee linnuntietä 62 kilometriä etelälounaaseen öljykeskus Surgutista. Pyt-Jahin kaupunki muodostettiin yhdistämällä vuonna 1990 aiemmat Mamontovon (länsiosa) ja Pyt-Jahin (itäosa) taajamat. Piirikunnan aluehallinnossa se on oman 41 488 (vuonna 2010) asukkaan kaupunkipiiri, jonka sijaitsee maantieteellisesti Neftejuganskin piirin sisällä. Pyt-Jahissa on rautatieasema. Kaupunki sijaitsee Länsi-Siperialle tärkeän, Tjumenista pohjoiseen Neftejuganskiin, Surgutiin ja edelleen Jamalin Nenetsiaan johtavan rautatien varrella. Myös näitä alueita palveleva maantie kulkee Pyt-Jahin kautta == Lähteet == Luokka:Hanti-Mansian kaupungit
Schíza

Schíza () on pieni Kreikan saari, joka kuuluu Jooniansaariin ja tarkemmin Oinoússeen saariin. Se sijaitsee Joonianmeressä Peloponnesoksen niemimaan lounaisrannikon edustalla. Saaren pinta-ala on 12 neliökilometriä ja se on asumaton (vuonna 2011). Kreikan ilmavoimat käyttää Schízaa harjoitusalueenaan, joten pääsy saarelle on kielletty. == Maantiede == Schízan saari sijaitsee Jooniansaariin kuuluvassa pienemmässä Oinoússeen saariryhmässä Välimereen kuuluvassa Joonianmeressä Peloponnesoksen niemimaan lounaisrannikon Methónin kylän edustalla. Saari kuuluu Pýlos-Néstoraksen kuntaan, joka kuuluu Messenian alueyksikköön ja Peloponnesoksen alueeseen. Pinta-alaa Schízalla on 12 neliökilometriä, joten se on saariryhmän suurin saari. Schízan korkein kohta on 201 metriä merenpinnan yläpuolella sijaitseva Vígla saaren pohjoisosassa. Víglan koillisrinteellä sijaitsee tippukiviluola Mávri Trýpa eli "musta luola", jonne pääseminen on erittäin hankalaa. Luolasta on löydetty esihistorialliselle ajalle ajoitettuja keramiikan kappaleita. Schízalla kasvaa pensaita, ja siellä laiduntaa vuohia. Saaren rannikko on kivikkoinen. Schíza yhdessä muiden Oinoússeksen saariryhmän saarten, kuten Sapiéntzan ja Venétikon, sekä näiden saarten vastapuolisella mantereella olevien alueiden kanssa muodostaa Natura 2000 -verkostoon kuuluvan suojelualueen, jolla on kokoa 112,9 neliökilometriä. == Lähteet == == Aiheesta muualla == * Schíza Wikimapiassa Luokka:Oinoússes (Messenia)
Tuohimaa

Tuohimaa on suomalainen sukunimi. Tunnettuja Tuohimaita: * Frans Tuohimaa (s. 1991), jääkiekkomaalivahti ja olympiavoittaja * Harri Tuohimaa (s. 1959), jääkiekkoilija * Jani Tuohimaa, taiteilijanimeltään Voli (s. 1984), muusikko * Juha Tuohimaa (s. 1956), jääkiekkoilija * Katariina Tuohimaa (s. 1988), tennispelaaja * Lauri Tuohimaa (s. 1979), muusikko * Oskari Tuohimaa, kuvataiteilija "Don Poro" * Pasi Tuohimaa (s. 1961), jääkiekkoilija * Pirjo Tuohimaa (s. 1956), terveys- ja sosiaalialan järjestöjen vaikuttaja
Koverharin terästehdas

Koverharin terästehdas oli Koverharissa Hangossa (ennen vuotta 1977 Tammisaaren maalaiskunnassa) vuosina 1961–2012 toiminut terästehdas. == Konkurssi == FNsteel syntyi suomalaisen Ovako Wiren ja hollantilaisen yhtiön fuusiosta. Yhtiön toiminta Koverharin terästehtaan ja Taalintehtaan valssaamon osalta loppui konkurssiin 25. kesäkuuta 2012. Yhtiöllä oli Suomessa tehtaat Taalintehtaalla Kemiönsaaressa ja Koverharissa Hangossa. Yhtiö toimi Suomen lisäksi Ruotsissa ja Alankomaissa. Yhtiö valmisti Koverharin masuunissaan terästeelmiä ja Taalintehtaan valssaamossa valssilankoja ja jännepunosta. Vuonna 2010 yhtiön liikevaihto oli 350 miljoonaa euroa, henkilökuntaa oli 800. Teräksentuotantokapasiteettia oli 600 000 tonnia vuodessa. Yhtiö ilmoitti kesäkuussa 2012, että Suomen toiminnot lopetetaan ja että yhtiö hakeutuu konkurssiin. Talousvaikeuksien syynä on FNsteelin mukaan teräksen maailmanmarkkinahintojen heikkeneminen ja raaka-aineiden korkeat hinnat. Osa FNsteelin tytäryhtiöistä jatkoi toimintaansa (Suomessa nimellä FNsteel DalwireDalwire (Finland). Viitattu 14.9.2015.), mutta raaka-aine tulee muualta kuin Hangosta. Ennen konkurssi-ilmoitusta Suomessa oli henkilökuntaa noin 450, lisäksi noin 200 alihankkijoiden työntekijää oli työskennellyt tehtailla. ==Lähteet== ==Aiheesta muualla== *Yhtiön verkkosivut *Lundqvist, Gunnar: Koverharin synty ja aika rautatehtaana. Tammisaari 2001. * *https://www.porssitieto.fi/yhtiot/lisaa/ovako.shtml Luokka:Alankomaalaiset yritykset Luokka:Entiset suomalaiset teollisuusyritykset Luokka:Hangon rakennukset ja rakennelmat Luokka:Hangon historia Luokka:Teräsyhtiöt
Meteori (elokuva)

Meteori (Meteor, myös nimellä Meteori: uhka avaruudesta) on vuonna 1979 ensi- iltansa saanut tieteiskatastrofielokuva, joka kertoo maan kanssa törmäyskurssilla olevan meteoriitin tuhoamisyrityksestä. Elokuvan pääosia esittävät Sean Connery, Natalie Wood, Karl Malden, Brian Keith, Martin Landau, Trevor Howard, Richard Dysart, Henry Fonda, Joseph Campanella, Bo Brundin, Katherine De Hetre, James G. Richardson, Roger Robinson, Michael Zaslow, John McKinney, Burke Byrnes ja Bibi Besch. Elokuvan on ohjannut Ronald Neame. Osaa elokuvan juonesta hyödynnettiin elokuvissa Armageddon ja Deep Impact. Vuonna 2009 ensiesitettiin nelituntinen, kaksiosainen, samanniminen minisarja. == Aiheesta muualla == * * Luokka:Yhdysvaltalaiset tieteiselokuvat Luokka:Yhdysvaltalaiset katastrofielokuvat Luokka:Vuoden 1979 yhdysvaltalaiset elokuvat Luokka:Ronald Neamen ohjaamat elokuvat
Teille elämästä laulan

Teille elämästä laulan on suomalaisen Esko Rahkosen studioalbumi vuodelta 1984. ==Kappaleet== # Et voi tietää äiti # Leikkiin pyytää silmäsi harmaat # Liika on liikaa # Maailman maanteillä # Muistojen valssi # Peukaloisen retket # Pilvilinnat eivät kestä # Riminin yöt # Saanko sinut pitää # Se tuskaa tuottaa # Teille elämästä laulan # Älä katsele taaksepäin Luokka:Vuoden 1984 albumit Luokka:Esko Rahkosen albumit
Keskiyön tango

Keskiyön tango on suomalaisen Esko Rahkosen kokoelma-albumi vuodelta 1982. == Kappaleet == ;A-puoli # # # # # # # ;B-puoli # * # # # # # # == Aiheesta muualla == * Keskiyön tango discogs.com -sivustolla Luokka:Vuoden 1982 kokoelma-albumit Luokka:Esko Rahkosen albumit
Pokatši

Pokatši () on öljyntuotantoalueen kaupunki Venäjän Hantien ja mansien autonomisen piirikunnassa Länsi-Siperian alangolla. Se sijaitsee linnuntietä 130 kilometriä öljykeskus Surgutista koilliseen. Aluehallinnossa Pokatši on 17 171 (vuonna 2010) asukkaan kaupunkipiiri, joka sijaitsee Hanti-Mansian itäosat kattavan Nižnevartovskin piirin länsiosissa. Vuonna 1970 yksi alueelle poratusta tutkimuskaivosta (P21) alkoi tulla runsaasti öljyä. Vuonna 1978 perustettiin tuotantoyhtiö Pokatševneft ja rakennettiin öljytyöntekijöiden asuinalue. Tästä kaupunki sai alkunsa. Pokatšin lähistöltä, Obin vesistön Agan-sivujoen varrelta on löydetty arkeologisissa kaivauksissa merkittäviä vanhojen, esihistoriallisten asutusten jäänteitä hyvin laajalta alueelta (useita kymmeniä kaivauspaikkoja). == Lähteet == Luokka:Hanti-Mansian kaupungit
While You Were Sleeping

While You Were Sleeping ("Sillä välin kun sinä nukuit") voi tarkoittaa seuraavia: * While You Were Sleeping, Unta vai rakkautta, yhdysvaltalainen elokuva vuodelta 1995 * While You Were Sleeping, eteläkorealalinen televisiosarja vuodelta 2017
Josh Freeman

Joshua Tyler ”Josh” Freeman (s. 13. tammikuuta 1988 Kansas City, Missouri) on yhdysvaltalainen ammattilaisuransa lopettanut amerikkalaisen jalkapallon pelaaja, pelipaikaltaan pelinrakentaja. Freeman pelasi kuusi kautta NFL- liigassa, niistä suurimman osan Tampa Bay Buccaneersissa. ==NFL-ura== Tampa Bay Buccaneers varasi Kansasin valtionyliopistossa yliopistojalkapalloa pelanneen Freemanin vuoden 2009 NFL:n varaustilaisuudessa ensimmäisen kierroksen 17. pelaajana. Hän teki seuran kanssa viiden vuoden sopimuksen, jonka arvo voi nousta maksimissaan 36 miljoonaan dollariin. Freeman oli marraskuusta 2009 lähtien Buccaneersin aloittava pelinrakentaja, kunnes hän sai penkkikomennuksen syyskuussa 2013 New England Patriotsia vastaan pelatun ottelun jälkeen. Seuraavassa ottelussa tulokas Mike Glennon aloitti Buccaneersin pelinrakentajana, eikä Freeman ollut mukana kokoonpanossa. Freemania yritettiin kaupata kaikille muille NFL-seuroille tuloksetta. Ongelmia tuotti muun muassa hänen tekemänsä iso sopimus tulokaskaudella. Lopulta Buccaneers vapautti lokakuun 2013 alussa Freemanin sopimuksestaan.http://espn.go.com/nfl/story/_/id/9764541/tampa-bay-buccaneers- release-josh-freeman Muutama päivä myöhemmin Minnesota Vikings solmi yksivuotisen sopimuksen Freemanin kanssa. Freeman pelasi yhdessä ottelussa koko kauden aikana. Freeman teki keväällä 2014 sopimuksen New York Giantsin kanssa, mutta sopimus purettiin jo toukokuussa harjoitusleirien alkaessa. Lopulta Freeman ei pelannut kaudella 2014 missään. Huhtikuussa 2015 Freeman teki sopimuksen Miami Dolphinsin kanssa. Freeman ei saanut paikkaa Dolphinsin pelaavasta kokoonpanosta ja hänen sopimuksensa purettiin harjoituskauden päätteeksi. Freeman haki uutta pontta urallaan lyhytikäisestä FXFL-liigasta syksyllä 2015. Joulukuussa 2015 Indianapolis Colts palkkasi Freemanin loppukauden sopimuksella. Kauden aikana hän pelasi yhdessä ottelussa. Freemanilla oli vaikeuksia saada enää ammattilaissopimusta. Vuonna 2018 hän harjoitteli kanadalaisen jalkapallon CFL-sarjan Calgary Stampedersin ja Montreal Alouettesin kanssa. Toukokuussa 2018 hän ilmoitti lopettavansa pelaajauransa. ==Muuta== Freeman kärsii tarkkaavaisuus- ja ylivilkkaushäiriö ADHD:stä. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1988 syntyneet Luokka:Elävät henkilöt
Touchstones

Touchstones on saksalaisyhtye Subsignalin toinen studioalbumi, joka julkaistiin Euroopassa 30. syyskuuta 2011 Zyx Recordsin kautta ja Yhdysvalloissa 8. marraskuuta 2011 Entertainment Onen kautta. Albumi saavutti Saksan albumilista|Saksan virallisella albumilistalla 53. sijan. == Kappaleet == # # # # # # # # # # # # == Kokoonpano == * Arno Menses – laulu * Markus Steffen – kitara * Ralf Schwager – basso * David Bertok – kosketinsoittimet * Roel van Helden – rummut == Lähteet == == Aiheesta muualla == * Subsignalin viralliset sivut * Luokka:Vuoden 2011 albumit Luokka:Subsignalin albumit
Silmukka kiristyy

Silmukka kiristyy tarkoittaa seuraavia asioita: * Silmukka kiristyy (I Wake Up Screaming), yhdysvaltalainen elokuva vuodelta 1941 * Silmukka kiristyy (Vicki), yhdysvaltalainen elokuva vuodelta 1953 * Silmukka kiristyy (Police Python 357), ranskalais-saksalainen elokuva vuodelta 1976 * Silmukka kiristyy (Tripwire), yhdysvaltalainen elokuva vuodelta 1989.
British Motor Holdings

British Motor Holdings Ltd (BMH) oli britannialainen autoteollisuusyhtiö, joka toimi 14. joulukuuta 1966 asti nimellä British Motor Corporation (BMC). ==Historia== Britanniassa pääministeri Harold Wilsonin Työväenpuolueen hallituskausi 1964–1970 oli teollisen tuotannon laskun aikaa, mitä pyrittiin korjaamaan yritysfuusioilla, etenkin ajoneuvoteollisuudessa. Chrysler oli ostanut osan Rootes Groupista, Leyland Motors Company (LMC) oli hankkinut omistukseensa Standard-Triumph Companyn ja Roverin, ja siitä oli tullut autoteollisuuden tärkeä vaikuttaja. British Motor Corporationin (BMC) kotimaan myynnissä oli tapahtunut huomattava puodotus. Vuonna 1965 BMC hankki omistukseensa yhteistyökumppaninsa, autojen koripeltejä valmistavan Pressed Steel Companyn, ja vuoden 1966 syksyllä Jaguarin. Jotta yhtiön liiketoiminnan muuttunut luonne kävisi paremmin ilmi, sen nimi muutettiin muotoon British Motor Holdings 14. joulukuuta 1966. Jaguar myytiin, koska sen perustaja ja pääjohtaja William Lyons oli eläköitymässä, eikä hänellä ollut jatkajaa. Hänen ainoa poikansa John Lyons oli saanut surmansa auto-onnettomuudessa vuonna 1955, ja muut johtokunnan jäsenet olivat samaa ikäluokkaa hänen kanssaan. Toinen myyntiin vaikuttanut seikka oli, että myös Jaguarille koripeltejä tuottanut Pressed Steel Company, oli nyt BMC:n omistuksessa. BMC:lle Jaguar Cars oli mielenkiintoinen hankinta, koska sen kaupallinen menestys etenkin Yhdysvaltain markkinoilla oli hyvä ja yhtiö voitollinen. Samaan aikaan BMC kärsi huonon myynnin aiheuttamasta kassavajeesta, joka vaikeutti uusien laiteinvestointien tekemistä ja uusien automallien suunnittelua. ==Merkit== BMH:n alaisuuteen kuului valtava määrä brittiläisiä automerkkejä Jaguar Cars Ltd:n puolelta siirtyi: * Jaguar * Daimler * Coventry Climax * Guy BMC:n puolelta siirtyi: thumb|Austin 1100 Mk 2 1969 * Austin * Morris * MG * Riley * Wolseley * Vanden Plas * BMC ==Fuusio Leyland Motor Corporationin kanssa== Jo tammikuussa 1968 BMH:n elinkaari tuli päätökseen. Vaikka yhtiö edelleen kamppaili pitääkseen tuloksensa voitollisena, se yhdistyi vakavaraisen Leyland Motor Corporationin kanssa. Tuloksena yhtiöstä tuli British Leyland Motor Corporation (BLMC). Luokka:Brittiläiset teollisuusyritykset
Mitsuo Fuchida

Mitsuo Fuchida (jap. 淵田 美津雄 - Fuchida Mitsuo, 3. joulukuuta 1902 – 30. toukokuuta 1976) oli keisarillisen Japanin laivaston kommodori toisessa maailmansodassa. Hän tuli lähinnä tunnetuksi Pearl Harborin ilmahyökkäyksen johtajana.Humble: s. 53 Fuchida haavoittui Midwayn taistelussa, mutta pelastui nilkka murtuneena Akagille.Davis: s. 74 Lisäksi hän oli silminnäkijänä todistamassa Hiroshiman atomipommitusta. Matkustajakone, jolla hän palasi Japaniin, laskeutui Hiroshimaan hyvin pian atomipommituksen jälkeen.Thomas & Witts: s. 353 Midwayn tappio oli japanilaisille niin vaikea pala , että muiden joukossa Fuchida kannettiin salaa sairaalalaivasta. Taistelussa tuhoutui japanilaisten neljä merkittävintä lentotukialusta. Amerikkalaiset menettivät vain Yorktownin, jonka japanilainen sukellusvene torpedoi.Humble: s. 55 Kapteeni Fuchida kääntyi buddhalaisuudesta kristityksi ja aloitti saarnaajan uran. Fuchida kuoli vuonna 1976. Ennen diabeteksesta johtunutta kuolemaansa Fuchida kävi saarnamatkoilla Yhdysvalloissa. Hän sai vieläkin kohtalaisen jäätävän vastaanoton kuitenkin siellä. Fuchida ei ollut enää kovin ilahtunut saamistaan tunnustuspalkinnoista Japanista. Näitä olivat erilaiset mitalit ja kunniamaininnat.Thomas & Witts: s. 369-370 ==Lähteet== * Davis, Burke: Kuolema amiraalille, suom. Aarne Valpola, Kirjayhtymä, 1971, Helsinki * * Thomas, Gordon; Witts, Max Morgan: Enola Gay – pommikone Hiroshiman yllä. Suom. Antti Nuuttila. Helsinki: WSOY, 1981. ISBN 951-0-10695-X ===Viitteet=== ==Aiheesta muualla== *http://www.eyewitnesstohistory.com/pearl2.htm *http://ww2db.com/person_bio.php?person_id=98 Luokka:Japanilaiset sotilaat Luokka:Vuonna 1902 syntyneet Luokka:Vuonna 1976 kuolleet
Diplomi

Diplomi (, tarkoittaa "taitettua paperiarkkia"Uudissanat, Urantia ) on asiakirja, jolla myönnetään esimerkiksi arvo. Sillä voidaan tarkoittaa myös kunniakirjaa.Kielitoimiston sanakirja, julk. Kielikone Diplomin voi myöntää oppilaitos osoitukseksi tutkinnon suorittamisesta. Latinan kielessä se on tarkoittanut matkustavalle annettua suojeluskirjettä. Sana diplomi- on aikaisemmin tarkoittanut tutkintonimikkeessä korkeakoulutasoista oppiarvoa mutta sen käyttö on laajentunut.Jukka Korpela, Pienehkö sivistyssanakirja viitattu 26.6.2012 Esimerkkejä korkeakoulututkinnoista ovat diplomi-insinööri ja diplomiekonomi. Samasta kreikan kielen kantasanasta ovat lähtöisin myös sanat diplomaatti ja diplomatia. == Lähteet == == Aiheesta muualla == Luokka:Dokumentit Luokka:Tutkinnot
Sydänten parantaja

Sydänten parantaja on suomalaisen Esko Rahkosen studioalbumi vuodelta 2002. ==Kappaleet== # Sydänten parantaja # Suurin onni # Kalasaaren kaunis Anni # Särkynyt onni # Muistelo # Suo sana vain # Jimmy banjoaan hän soittaa # Saharan lilja # Aallokko kutsuu # Kaunis valhe # Kulkuri kuutamossa # Viisi heilaa Luokka:Vuoden 2002 albumit Luokka:Esko Rahkosen albumit
Joku odottaa kirjettäsi

Joku odottaa kirjettäsi on suomalaisen Esko Rahkosen kokoelma-albumi vuodelta 2004. ==Kappaleet== # # # # # # # # # # # # # # # # # # # # == Lähteet == Luokka:Vuoden 2004 kokoelma-albumit Luokka:Esko Rahkosen albumit
Isonkyrön rautatieasema

Isonkyrön rautatieasema () on rautatieliikennepaikka Suomen rataverkkoon kuuluvalla rataosalla Seinäjoki–Vaasa. Yksiraiteisella rataosuudella Isonkyrön asema oli ainoa välipysäkki, jolla on kaksi laituriraidetta. Tämän takia se toimi junien kohtaamispaikkana usealle henkilöliikenteen junaparille. Aseman henkilöliikenne loppui kesäkuussa 2016. == Historia == Isonkyrön, eli alun perin Orismalan pysäkki avattiin radan valmistuessa vuonna 1883. Alkuperäisen nimensä pysäkki sai sitä ympäröivän kylän, sekä kartanon mukaan, ja Isonkyrön kunnan nimeä kantava laituri sijoitettiin lähemmäs kirkkoa. Orismalan pysäkki kohotettiin asemaksi vuonna 1888. Asemarakennus rakennettiin Vaasan radan tyyppipiirustusten mukaan, ja myöhemmin sitä laajennettiin Bruno Granholmin suunnitelman pohjalta. Asemalla oli 1920-luvulle saakka yksipaikkainen veturitalli. Lisäksi 1900-luvun alussa asemalta haarautui pistoraiteet Orisbergin kartanon suuntaan ja läheiselle louhimolle. Aseman seudulle muodostui tiivistä kyläasutusta, muttei mitään varsinaista taajamaa. Asema nimettiin uudelleen sijaintikuntansa Isonkyrön mukaan vuonna 1968, jolloin entinen Isonkyrön liikennepaikka muutettiin Ventäläksi. Miehitys asemalta poistettiin vuonna 1989 ja asemarakennus on nykyisin yksityisomistuksessa. Henkilöliikenteen pysähdykset Isossakyrössä lopetettiin 20. kesäkuuta 2016, mutta Isoonkyröön on yhä VR:n bussiyhteys. ==Lähteet== ==Aiheesta muualla== Luokka:Etelä-Pohjanmaan rautatieliikennepaikat Rautatieasema Luokka:Isonkyrön liikenne Luokka:Bruno Granholmin suunnittelemat rakennukset Luokka:Suomen 1880-luvulla rakennetut rautatieliikennepaikat
Roald Larsen

Roald Morel Larsen (2. tammikuuta 1898 Kristiania - 28\. heinäkuuta 1959 Oslo) oli norjalainen pikaluistelija ja olympiamitalisti. Hän edusti seuratasolla Oslo SK:ta. Larsen voitti ensimmäisen arvokisamitalinsa 1922, jolloin hän sai yleisluistelun MM-kisoissa hopeaa ja saavutti myös Norjan-mestaruuden. Hän oli kolmas EM-kilpailuissa 1923 ja sai kultamitalin 1924. Larsen voitti Chamonix'n olympialaisissa 1924 yhteensä viisi mitalia, joista kaksi hopeisia ja kolme pronssisia. Samana vuonna hän sai myös yleisluistelun MM-kultaa ja voitti lajin Norjan-mestaruuden ollen toinen mies, joka pystyi voittamaan samalla kaudella kultaa MM- EM- ja Norjan-mestaruuskisoista. Larsen voitti MM-pronssia 1925 ja samana vuonna EM-kisojen hopeaa, ja 1926 hän oli MM-kilpailujen hopealla. Kaudella 1928 hän sai EM-kisojen pronssia yleisluistelussa ja voitti olympialaisissa pronssia 500 metrin matkalla. Larsen myös sijoittui 1 500 metrillä neljänneksi, mutta joutui keskeyttämään 10 000 metrillä. Hän on Rintje Ritsman lisäksi ainoa pikaluistelija, jolla on kuusi olympiamitalia, mutta ei yhtään kultaista. Larsen rikkoi helmikuussa 1928 Davosissa matkan 14 vuotta vanhan maailmanennätyksen luistelemalla ajan 43,1. Seuraavana vuonna hän oli vielä EM-kisojen pronssilla ja sijoittui neljänneksi MM-kilpailuissa, mutta 1930 hän jäi pois kuudentoista parhaan joukosta molemmissa kisoissa. Larsen lopetti uransa 1936 oltuaan jo useita vuosia pois kansainvälisistä kilpailuista. Hän aloitti kahden veljensä kanssa lasialan yrityksen Roald Larsen AS, ja Larsenin kuoltua yritys siirtyi isomman firman omistukseen. == Henkilökohtaiset ennätykset == * Lähde: Sports-Reference * 500 m: 43,1 s (1928) * 1 500 m: 2.21,3 (1928) * 5 000 m: 8.34,4 (1924) * 10 000 m: 17.40,3 (1924) == Lähteet == Luokka:Norjalaiset pikaluistelijat Luokka:Norjalaiset olympiamitalistit Luokka:Vuonna 1898 syntyneet Luokka:Vuonna 1959 kuolleet
Kansainvälinen päivä kidutuksen uhrien puolesta

Kansainvälinen päivä kidutuksen uhrien puolesta () on 26. kesäkuuta vietettävä kansainvälinen vuosipäivä kidutuksen uhrien hyväksi. Ensimmäisen kerran päivää vietettiin vuonna 1998. Kansainvälinen päivä kidutuksen uhrien puolesta kuuluu Yhdistyneiden kansakuntien päiviin. Yhdistyneiden kansakuntien yleiskokous valitsi päivän 26. kesäkuuta kahdesta syystä: 26. kesäkuuta 1945 allekirjoitettiin Yhdistyneiden kansakuntien peruskirja ja 26. kesäkuuta 1987 Yhdistyneiden kansakuntien kidutuksen vastainen sopimus astui voimaan. Kansainvälinen päivä kidutuksen uhrien puolesta on vuodesta 2009 asti ollut yleinen vapaapäivä Bosnia ja Herzegovinassa. ==Lähteet== == Aiheesta muualla == * Virallinen sivusto Luokka:Yhdistyneiden kansakuntien päivät Luokka:Kidutus Luokka:Ihmisoikeudet
We Are Young

”We Are Young” on yhdysvaltalaisen yhtyeen Funin kappale heidän toiselta studioalbumiltaan Some Nights. Vierailevana artistina kappaleessa esiintyy yhdysvaltalainen laulaja Janelle Monáe. Kappale julkaistiin 20. syyskuuta 2011 albumin ensimmäisenä singlenä. Musiikillisesti ”We Are Young” on voimaballadi, jossa on elementtejä indie popista, vaihtoehtorockista ja voimapopista. Kappale on saavuttanut kaupallista menestystä ja sitä on luonnehdittu yhdeksi vuoden 2012 suurimmista hiteistä. Kappale sai aluksi huomiota vain verkossa, mutta joulukuussa 2011 sitä coveroitiin televisiosarjassa Glee. Näyttelijöiden versio kappaleesta nousi iTunesin ykköseksi ja sijalle 12 Yhdysvaltain Billboard Hot 100 -singlelistalla. Tämän jälkeen kappaletta käytettiin Chevrolet Sonic -automallin mainoksessa, joka esitettiin Super Bowl XLVI -loppuottelun aikana. Perinteisesti loppuottelu on vuoden katsotuimpia televisiolähetyksiä, ja tälläkin kertaa lähetystä seurasi yli 111 miljoonaa katsojaa. Pian kappale välittyi valtayleisön tietoisuuteen ja siitä tulikin niin sanottu crossover-hitti. Kappale nousi Billboard Hot 100 -singlelistan kärkeen ja pysyi siellä kuusi yhtäjaksoista viikkoa. ”We Are Young” on myynyt viisinkertaista platinaa Yhdysvalloissa ja se on sekä Funin että Monáen ensimmäinen listahitti. Kappale valittiin vuoden 2013 Grammy-gaalassa vuoden kappaleeksi.. == Lähteet == Luokka:Vuoden 2011 kappaleet Luokka:Funin kappaleet Luokka:Grammy-palkitut kappaleet Luokka:Billboard Hot 100 -listan ykköset
Okatorvijäkälä

Okatorvijäkälä (Cladonia uncialis) on noin 1-5 cm korkea pensasjäkälä, joka kasvaa tiheinä tuppaina poronjäkälien seassa ja kaukaa katsottuna niitä muistuttaakin. Sen liereät varret ovat yleensä vaalean kellanvihreitä ja yleisemmällä nimialalajilla tiheään haaroittuvia. Haarojen kärjet ovat lyhyitä ja piikkimäisen teräviä, ruskettuneita. Haaranhangoissa on ammottava reikä. Okatorvijäkälä on yleinen koko maassa kangasmetsissä ja kallioilla, mutta Lounais-Suomessa nimialalajia yleisempi on piikkitorvijäkälä (subsp. biuncialis). Tuntureilla laji taas on usein niukasti haarova ja yksittäinen kasvaen muiden jäkälien ja sammalien joukossa. Lajin leväosakkaana toimii viherlevä (Asterochloris).Laji.fi: Cladonia uncialis Okatorvijäkälän jäkäläaineena eli sekundaarisena aineenvaihduntatuotteena esiintyy usniinihappoa (C18H16O7) ja harvoin skvamaattihappoa (C19H18O9). ==Lähteet== * Rikkinen, Jouko; Jäkälät ja sammalet Suomen luonnossa; Otava 2008; s. 60 === Viitteet === == Aiheesta muualla == * Luopioisten kasvisto: Okatorvijäkälä (Cladonia uncialis) * UniProt: Taxonomy - Cladonia uncialis * Global Biodiversity Information Facility (GBIF): Cladonia uncialis * Consortium of Lichen Herbaria: Cladonia uncialis * The British Lichen Society: Cladonia uncialis subsp. uncialis * Italic 7.0, The Information System on Italian Lichens: Cladonia uncialis subsp. uncialis * PheroBase: Semiochemicals of Cladonia uncialis Luokka:Torvijäkälät
Rakkauden polkuja

Rakkauden polkuja on suomalaisen Esko Rahkosen studioalbumi vuodelta 1980. ==Kappaleet== * Ei kaikki ole miltä näyttää * En anna painoa kaikelle * Että mulle tällai * Katse suuren kaupungin * Kesän muisto * Kukkasten suru * Olen vanhempi kuin koskaan * Orvon kyynel * Rakkauden polku * Rakkauden tunnustus * Tumma rakkaani * Vain aikaa Luokka:Vuoden 1980 albumit Luokka:Esko Rahkosen albumit
Tarandin hallitus

Tarandin hallitus oli 8. marraskuuta 1994–17. huhtikuuta 1995 toiminut Viron hallitus, jota johti pääministeri Andres Tarand. Hallitukseen kuuluivat peräti kuusi puoluetta eli Isänmaa (RKEI), Maltilliset (SDE), Kansalliskonservatiivit (ERSP), Liberaalidemokraatit (ELDP), Konservatiivit (VKRE) ja Maaseudun keskustapuolue (EMKE). Kyseessä oli siis samanlainen koostumus kuin edeltäneessä Laarin hallituksessa. Hallitus istui seuraaviin Riigikogun vaaleihin eli yhteensä 161 päivää, mikä tekee siitä uudelleenitsenäistyneen Viron lyhytikäisimmän. Mart Laarin hallituksen kaatumisen jälkeen presidentti Lennart Meri antoi hallituksen muodostamistehtävän 10.10.1994 Viron pankin pääjohtaja Siim Kallasille, joka ei kuitenkaan onnistunut tehtävässään. Seuraavaksi presidentti Meri antoi Andres Tarandille hallituksen muodostamistehtävän, jossa hän onnistuikin kooten monipuoluehallituksen, joka pohjautui vahvasti edeltäneeseen Laarin hallitukseen. Pääministeri Tarandi ilmoitti muodostamisvaiheessa keskeiseksi tehtäväksi vuoden 1995 budjetin laatimisen. 15 jäsenisessä hallituksessa oli pääosa samoja kuin edellisessä Laarin hallituksessa. Andres Tarand vaihtoi siis ympäristöministerin roolin pääministeriksi. Uusia ministereitä oli viisi eli sisäministeri Kaido Kama, maatalousministeri Aldo Tamm, oikeusministeri Jüri Adams, ympäristöministeri Vootele Hansen ja väestö- ja aluepolitiikkaministeri Eiki Nestor. Presidentti Meren lisäksi pääministeri Tarandi piti Uuden vuoden puheen radiossa ja televisiossa. Siinä hän painotti EU:hyn liittymisen turvallisuuspoliittista merkitystä. Venäjän suhteen Tarandi totesi, ettei suhteiden normalisointi Venäjään merkitse antautumista. Tärkeimpänä hän piti tässä vaiheessa yhteistyötä Itämeren alueen valtioiden kanssa. == Hallituksen kokoonpano == Ministeri Tehtävissä Puolue Pääministeri Andres Tarand 8.11.1994–17.4.1995 SDE Ulkoministeri Jüri Luik 8.11.1994–17.4.1995 Isänmaa Puolustusministeri Enn Tupp 8.11.1994–17.4.1995 Isänmaa Uudistusministeri Liia Hänni 8.11.1994–17.4.1995 EMKE Sisäministeri Kaido Kama 8.11.1994–17.4.1995 Konservatiivit (VKRE) Valtiovarainministeri Andres Lipstok 8.11.1994–17.4.1995 ELDP Sosiaaliministeri Toomas Vilosius 8.11.1994–17.4.1995 ELDP Talousministeri Toivo Jürgenson 8.11.1994–17.4.1995 Isänmaa Oikeusministeri Jüri Adams 8.11.1994–17.4.1995 ERSP Kulttuuri- ja opetusministeri Peeter Olesk 8.11.1994–17.4.1995 ERSP Maatalousministeri Aldo Tamm 8.11.1994–17.4.1995 EMKE Tie- ja liikenneministeri Andi Meister 8.11.1994–17.4.1995 ERSP Ympäristöministeri Vootele Hansen 8.11.1994–17.4.1995 Konservatiivit (VKRE) Ministeri Arvo Niitenberg 8.11.1994–17.4.1995 Isänmaa Ministeri Eiki Nestor (väestö- ja aluepolitiikka) 8.11.1994–17.4.1995 SDE == Lähteet == Luokka:Viron hallitukset
Tadeusz Gocłowski

Tadeusz Gocłowski (16. syyskuuta 1931 Piski – 3. toukokuuta 2016 Gdańsk) oli puolalainen roomalaiskatolinen arkkipiispa. Hänet vihki lasaristien papiksi Stanislaw Rospond 26. kesäkuuta 1956. Hänet nimitettiin Gdańskin vihkipiispaksi sekä Beneventumin titulaaripiispaksi 22. maaliskuuta 1983, ja piispaksi konsekroinnin suoritti 17. huhtikuuta Józef Glemp, jota avustivat Lech Kaczmarek ja Albin Malysiak.Catholic-Hierarchy.org: Archbishop Tadeusz Gocłowski, C.M. Gocłowski sai 31. joulukuuta 1984 nimityksen Gdańskin piispaksi ja 25. maaliskuuta 1992 arkkipiispaksi. Hän jäi eläkkeelle 17. huhtikuuta 2008. Gocłowski tuli tunnetuksi Solidaarisuus-liikkeelle osoittamastaan kannatuksesta. Hänet otettiin Valkoisen Kotkan ritarikuntaan 10. marraskuuta 2011.Archbishop Tadeusz Goclowski CM awarded highest Polish decoration == Lähteet == Luokka:Puolalaiset papit Luokka:Katoliset arkkipiispat Luokka:Vuonna 1931 syntyneet Luokka:Vuonna 2016 kuolleet
Edmund Nowicki

Edmund Nowicki (13. syyskuuta 1900 Trzemeszno – 10. maaliskuuta 1971) oli puolalainen roomalaiskatolinen piispa. Hänet vihittiin papiksi 15. maaliskuuta 1924 ja nimitettiin Gdańskin koadjuuttoripiispaksi sekä Hadrianen titulaaripiispaksi 26. huhtikuuta 1951. Piispaksi vihkiminen seurasi 21. syyskuuta. Pääkonsekraattorina toimi Walenty Dymek, jota avustivat Franciszek Jedwabski ja Lucjan Bernacki.Catholic-Hierarchy.org: Bishop Edmund Nowicki Nowicki sai 1. joulukuuta 1956 nimityksen Thuggan titulaaripiispaksi ja 7. maaliskuuta 1964 Gdańskin piispaksi. Hän osallistui Vatikaanin toiseen kirkolliskokoukseen ja kuoli 70-vuotiaana virassa. == Lähteet == Luokka:Puolalaiset papit Luokka:Katoliset piispat Luokka:Vuonna 1900 syntyneet Luokka:Vuonna 1971 kuolleet
Antoni Baraniak

Antoni Baraniak (1. tammikuuta 1904 Sebastianowo – 20. elokuuta 1977) oli puolalainen roomalaiskatolinen arkkipiispa. Hänet vihki salesiaanien papiksi Adamo Stefano Sapieha 3. elokuuta 1930. Hänet nimitettiin Gnieznon arkkihiippakunnan vihkipiispaksi ja Theodosiopolis in Armenian titulaaripiispaksi 26. huhtikuuta 1951, ja piispaksi vihkiminen seurasi 8. heinäkuuta. Pääkonsekraattorina toimi Stefan Wyszyński, jota avustivat Tadeusz Pawel Zakrzewski ja Lucjan Bernacki.Catholic-Hierarchy.org: Archbishop Antoni Baraniak, S.D.B. Baraniak sai 30. toukokuuta 1957 nimityksen Poznańin arkkipiispaksi, jona hän toimi loppuikänsä. Hän osallistui Vatikaanin toiseen kirkolliskokoukseen. == Lähteet == ==Aiheesta muualla== Luokka:Puolalaiset papit Luokka:Katoliset piispat Luokka:Vuonna 1904 syntyneet Luokka:Vuonna 1977 kuolleet
Szczepan Wesoły

Szczepan Wesoły (16. lokakuuta 1926 Katowice – 28. elokuuta 2018Archbishop Szczepan Wesoly) oli puolalainen roomalaiskatolinen arkkipiispa. Hänet vihki papiksi Valerio Valeri 28. lokakuuta 1956, ja hänet nimitettiin Gnieznon arkkihiippakunnan vihkipiispaksi sekä Dragonaran titulaaripiispaksi 11. joulukuuta 1968. Piispaksi vihkiminen seurasi 7. helmikuuta 1969. Pääkonsekraattorina toimi Stefan Wyszyński, jota avustivat Herbert Bednorz ja Władysław Rubin.Catholic-Hierarchy.org: Archbishop Szczepan Wesoly Wesoły sai 7. helmikuuta 1994 nimityksen Dragonaran titulaariarkkipiispaksi. Hän toimi Gnieznon vihkipiispana, kunnes jäi eläkkeelle 8. huhtikuuta 2003. == Lähteet == Luokka:Puolalaiset papit Luokka:Katoliset arkkipiispat Luokka:Vuonna 1926 syntyneet Luokka:Vuonna 2018 kuolleet
Ryszard Kasyna

Ryszard Kasyna (s. 28. syyskuuta 1957 Nowy Staw) on puolalainen roomalaiskatolinen piispa. Hänet vihki papiksi Gdańskiin Lech Kaczmarek 24. tammikuuta 1982. Hänet nimitettiin Gdańskin vihkipiispaksi ja Diceksen titulaaripiispaksi 24. tammikuuta 2005. Piispaksi vihkiminen seurasi 2. huhtikuuta. Pääkonsekraattorina toimi Józef Kowalczyk, jota avustivat Tadeusz Gocłowski ja Piotr Libera.Catholic-Hierarchy.org: Bishop Ryszard Kasyna == Lähteet == Luokka:Puolalaiset papit Luokka:Katoliset piispat Luokka:Kašubit Luokka:Vuonna 1957 syntyneet Luokka:Elävät henkilöt
Piotr Libera

Piotr Libera (s. 20. maaliskuuta 1951 Szopienice) on puolalainen roomalaiskatolinen piispa. Hänet vihki papiksi Katowicen hiippakuntaan Herbert Bednorz 15. huhtikuuta 1976. Hänet nimitettiin Katowicen vihkipiispaksi ja Centurian titulaaripiispaksi 23. marraskuuta 1996. Piispaksi vihkiminen seurasi 6. tammikuuta 1997. Pääkonsekraattorina toimi paavi Johannes Paavali II, jota avustivat Giovanni Battista Re ja Miroslav Stefan Marusyn.Catholic- Hierarchy.org: Bishop Piotr Libera Libera sai 2. toukokuuta 2007 nimityksen Płockin piispaksi, jonka virkaan hänet asetettiin 31. toukokuuta. == Lähteet == Luokka:Puolalaiset papit Luokka:Katoliset piispat Luokka:Vuonna 1951 syntyneet Luokka:Elävät henkilöt
Vjatšeslav Ionov

Vjatšeslav Nikolajevitš Ionov (, 26. kesäkuuta 1940 Moskova, Venäjän SFNT – 25. kesäkuuta 2012) oli Neuvostoliittoa edustanut ratameloja, olympiavoittaja ja maailmanmestari. Ionov voitti Neuvostoliiton kajakkinelikossa 1 000 metrillä olympiakultaa Tokiossa 1964. Vuonna 1966 hän voitti nelikossa 10 000 metrillä maailmanmestaruuden.http://www.sports- reference.com/olympics/athletes/io/vyacheslav-ionov-1.html Ionov kuoli 25. kesäkuuta 2012, päivää ennen 72-vuotissyntymäpäiväänsä.https://archive.today/20120911150405/http://www.kayak- canoe.ru/news/ushel_iz_zhizni_olimpijski_che.html == Lähteet == * Vyacheslav Ionov Biography and Olympic Results Olympics at Sports-Reference.com === Viitteet === Luokka:Neuvostoliittolaiset melojat Luokka:Neuvostoliittolaiset olympiavoittajat Luokka:Vuonna 1940 syntyneet Luokka:Vuonna 2012 kuolleet
Vuoden 2012 Atlantin hurrikaanikausi

Vuoden 2012 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 29. marraskuuta 2012. Matalapaine on trooppinen, jos siinä ei ole keskileveysasteiden matalapaineille tyypillistä rintamarakennetta, ja se silti elää yli 24 tuntia, ja jos se muodostuu tropiikissa tai subtropiikissa. Sitä sanotaan trooppiseksi myrskyksi, jos tuulen nopeuden suurin minuutin keskiarvo kymmenen metrin korkeudella on yli 32 m/s, ja hurrikaaniksi, jos tuuli ylittää 33 m/s.What is a tropical disturbance, a tropical depression, or a tropical storm ? Frequently Asked Questions] NOAA AOML Trooppisten myrskyjen ja hurrikaanien nimet tiedettiin jo ennalta, sillä ne poimittiin järjestyksessä listalta: Alberto, Beryl, Chris, Debby, Ernesto, Florence, Gordon, Helene, Isaac, Joyce, Kirk, Leslie, Michael, Nadine, Oscar, Patty, Rafael, Sandy ja Tony. Ne ovat vuorotellen miesten ja naisten nimiä. Aakkoslistasta on kuitenkin poistettu kirjaimet Q, U, X, Y ja Z, koska niillä alkavia nimiä ei ole englannin kielessä tarpeeksi. Kuusi listaa kiertää niin, että samat nimet tulevat käyttöön kuuden vuoden välein, joten vuonna 2012 käytettiin samoja nimiä kuin 2006. Paljon tuhoa aiheuttaneiden tai jotenkin muuten huomattavien myrskyjen (kuten Hurrikaani Katrina, Hurrikaani Wilma) nimet on "jäädytetty", kuten kuuluisien joukkuepelaajien pelinumerot. Jos vuodessa havaitaan enemmän kuin 21 hirmumyrskyä, niiden niminä aletaan käyttää kreikkalaisia kirjaimia (alpha, beta, gamma...).About Names National Hurricane centre NOAA Kausi oli vilkas, kaikkiaan havaittiin 19 trooppista myrskyä, joista kymmenen oli hurrikaaneja. Keskimääräisellä kaudella on 12 trooppista myrskyä joista kuusi hurrikaaneja. Kauden viimeinen oli trooppinen myrsky Tony. Ainoa voimakas hurrikaani oli Hurrikaani Michael, joka kasvoi Saffirin–Simpsonin asteikolla kolmosluokkaan. Se pysyi Atlantilla avomeren päällä. Paljon tuhoa aiheuttanut Sandy oli vain kakkosluokkaa. Trooppinen myrsky Debby aiheutti kesäkuun lopulla ongelmia Floridassa ja Meksikonlahdella.Floridaan hätätila Debby-myrskyn vuoksi Helsingin Sanomat 26.6.2012 Lokakuussa hurrikaani Sandy tappoi ihmisiä Karibialla.Yli 30 ihmistä kuollut hirmumyrsky Sandy-myrsky suuntaa USA:han Helsingin Sanomat 26.10.2012 == Hurrikaanit == Trooppisista myrskyistä hurrikaaneiksi asti voimistuivat seuraavat myrskyt:2012 Atlantic Hurricane Season NHC NOAA * Hurrikaani Chris 19.–22. kesäkuuta * Hurrikaani Ernesto 1.–10. elokuuta * Hurrikaani Gordon 15.–20. elokuuta * Hurrikaani Isaac 21. elokuuta – 1. syyskuuta * Hurrikaani Kirk 28. elokuuta – 2. syyskuuta * Hurrikaani Leslie 30. elokuuta – 11. syyskuuta * Hurrikaani Michael 3.–11. syyskuuta * Hurrikaani Nadine 11. syyskuuta – 4. lokakuuta * Hurrikaani Rafael 12.–17. lokakuuta * Hurrikaani Sandy 22. lokakuuta – 29. lokakuuta == Lähteet == == Aiheesta muualla == *
Tervajoen rautatieasema

Tervajoen rautatieasema () on rautatieasema Suomen rataverkkoon kuuluvalla rataosalla Seinäjoki–Vaasa Isonkyrön Kylkkälän kylässä. Vuonna 2016 tapahtuneiden rautatieasemien lakkautusten jälkeen Tervajoen asemasta tuli ainoa väliasema Seinäjoki-Vaasa -rataosuudella, jolla matkustajajunat pysähtyvät. Asemalla pysähtyvät rataosan kaikki henkilöjunat. Tervajoki avattiin liikenteelle 29. syyskuuta 1883. Asemarakennus valmistui samana vuonna, ja se rakennettiin Vaasan radan IV luokan tyypin piirustusten mukaan. Vuonna 1906 rakennusta laajennettiin Bruno Granholmin suunnitelmien mukaan. Vuonna 2001 lipunmyynti ja tavaraliikenne asemalla lopetettiin. Vuonna 2007 asemarakennus ja muita rakennuksia siirtyi Senaatti-kiinteistöille. == Lähteet == == Aiheesta muualla == * VR: Tervajoen rautatieasema * Vaunut.org: Liikennepaikan tiedot * Vaunut.org: Kuvia Tervajoen rautatieasemalta Luokka:Etelä-Pohjanmaan henkilöliikenteen rautatieliikennepaikat Luokka:Isonkyrön rakennukset ja rakennelmat Luokka:Isonkyrön liikenne Luokka:Tervajoki
Giacomo Antonio Perti

Giacomo Antonio Perti (6. kesäkuuta 1661 Bologna – 10. huhtikuuta 1756 Bologna) oli italialainen barokin ajan säveltäjä.AllMusic: Giacomo Antonio Perti Hän opiskeli musiikkia aluksi setänsä Lorenzo Pertin sekä Rocco Laurentin johdolla; sittemmin hän sai opetusta kontrapunktissa Petronio Franceschinilta. Hän työskenteli muun muassa maestro di cappellana Bolognan San Pietro -tuomiokirkossa setänsä Lorenzo Pertin seuraajana vuodesta 1690 ja sitten San Petroniossa vuodesta 1696 kuolemaansa. Hänen johdollaan opiskelivat Giuseppe Torelli ja Giovanni Battista Martini. Hänet tunnetaan varsinkin hengellisestä vokaalimusiikistaan. Hänen tuotantoonsa kuuluu muun muassa lukuisia messuja, oopperoita ja oratorioita.HOASM: Giacomo Antonio Perti == Lähteet == ==Aiheesta muualla== *Perti Choralwikissä Luokka:Italialaiset säveltäjät Luokka:Barokkisäveltäjät Luokka:Italialaiset oopperasäveltäjät Luokka:Vuonna 1661 syntyneet Luokka:Vuonna 1756 kuolleet
Ian Murray (piispa)

Ian Murray (15. joulukuuta 1932 Lennoxtown – 22. tammikuuta 2016) oli skotlantilainen roomalaiskatolinen piispa. Hänet vihittiin papiksi Saint Andrews and Edinburghin arkkihiippakuntaan 17. maaliskuuta 1956 ja nimitettiin Argyll and The Islesin hiippakunnan johtoon 3. marraskuuta 1999. Piispaksi vihkiminen seurasi 7. joulukuuta. Pääkonsekraattorina toimi Keith Michael Patrick O’Brien, jota avustivat Thomas Joseph Winning ja Pablo Puente Buces.Catholic-Hierarchy.org: Bishop Ian Murray Murray jäi eläkkeelle 16. lokakuuta 2008. == Lähteet == Luokka:Skotlantilaiset piispat Luokka:Katoliset piispat Luokka:Vuonna 1932 syntyneet Luokka:Vuonna 2016 kuolleet
Ian Murray

Ian Murray voi olla: * Ian Murray, brittiläinen poliitikko * Ian Murray, skotlantilainen jalkapalloilija * Ian Murray, kanadalainen poliitikko * Ian Murray, brittiläinen piispa
Joseph Anthony Toal

Joseph Anthony Toal (s. 13. lokakuuta 1956 Roybridge) on brittiläinen roomalaiskatolinen piispa. Hänet vihittiin papiksi skotlantilaiseen Argyll and The Islesin hiippakuntaan 10. heinäkuuta 1980 ja nimitettiin sen johtoon 16. lokakuuta 2008. Piispaksi konsekroinnin suoritti 8. joulukuuta Keith Michael Patrick O’Brien, jota avustivat Faustino Sainz Muñoz ja Ian Murray.Catholic- Hierarchy.org: Bishop Joseph Anthony Toal == Lähteet == Luokka:Skotlantilaiset piispat Luokka:Katoliset piispat Luokka:Vuonna 1956 syntyneet Luokka:Elävät henkilöt
Esko Rahkonen (kokoelma-albumi)

Esko Rahkonen on saman nimisen artistin kokoelma-albumi vuodelta 1988. == Kappaleet == # Budapestin yössä # Erottamattomat # Katinka # Kotiseutu pohjolassa # Marianne # Muistan Portofinon # Portugalin huhtikuu # Surujen kitara # Syvä kuin meri # Tallinnan laulu # Yö akkunan takana # Yön musta tango Luokka:Vuoden 1988 kokoelma-albumit Luokka:Esko Rahkosen albumit
Nicholas Marcus Fernando

Nicholas Marcus Fernando (6. joulukuuta 1932 – 10. huhtikuuta 2020) oli srilankalainen roomalaiskatolinen arkkipiispa. Hänet vihki papiksi Grégoire- Pierre XV Agagianian 20. joulukuuta 1959, ja hänet nimitettiin Colombon arkkihiippakunnan johtoon 21. maaliskuuta 1977. Piispaksi vihkiminen seurasi 14. toukokuuta. Pääkonsekraattorina toimi Thomas Benjamin Cooray, jota avustivat Anthony de Saram ja Jacob Bastiampillai Deogupillai.Catholic- Hierarchy.org: Archbishop Nicholas Marcus Fernando Fernando erosi tehtävästään arkkipiispana 6. heinäkuuta 2002. == Lähteet == Luokka:Srilankalaiset papit Luokka:Katoliset arkkipiispat Luokka:Vuonna 1932 syntyneet Luokka:Vuonna 2020 kuolleet
Tallinnan laulu (kasetti)

Tallinnan laulu on suomalaisen Esko Rahkosen kokoelma-albumi vuodelta 1984. ==Kappaleet== # Ei erossa yhtään iltaa # Erottamattomat # Hengähä tok # Kaipaan silmäsi # Kotimaa # Kotiseutu pohjolassa # Lapsuusajan maisemissa # Minne kaikki jäivät # Paljon sanomatta jää # Syvä kuin meri # Tallinnan laulu # Tule takaisin kotiin # Voi ei viinaa voita # Yön musta tango Luokka:Vuoden 1984 kokoelma-albumit Luokka:Esko Rahkosen albumit
Joseph Niangoran Téky

Joseph Niangoran Téky (s. 21. joulukuuta 1932) on norsunluurannikkolainen roomalaiskatolinen piispa. Hänet vihittiin papiksi 19. maaliskuuta 1961 ja nimitettiin Manin hiippakunnan johtoon 17. joulukuuta 1992. Piispaksi vihkiminen seurasi 14. maaliskuuta 1993. Pääkonsekraattorina toimi Bernard Yago, jota avustivat Bernard Agré ja Alexandre Kouassi.Catholic-Hierarchy.org: Bishop Joseph Niangoran Teky Niangoran Téky jäi eläkkeelle 18. joulukuuta 2007. == Lähteet == Luokka:Norsunluurannikon roomalaiskatoliset piispat Luokka:Vuonna 1932 syntyneet Luokka:Elävät henkilöt
Tulio Manuel Chirivella Varela

Tulio Manuel Chirivella Varela (14. marraskuuta 1932 – 10. huhtikuuta 2021) oli venezuelalainen roomalaiskatolinen arkkipiispa. Hänet vihittiin papiksi Barquisimeton hiippakuntaan 11. marraskuuta 1956 ja nimitettiin Margaritan hiippakunnan johtoon 5. huhtikuuta 1974. Piispaksi konsekroinnin suoritti 9. kesäkuuta José Humberto Quintero Parra, jota avustivat Luis Eduardo Henríquez Jiménez ja Francisco de Guruceaga Iturriza.Catholic-Hierarchy.org: Archbishop Tulio Manuel Chirivella Varela Chirivella Varela sai 18. lokakuuta 1982 nimityksen Barquisimeton arkkipiispaksi, jonka virkaan hänet asetettiin 11. joulukuuta 1982 ja jona hän toimi, kunnes jäi eläkkeelle 22. joulukuuta 2007. == Lähteet == Luokka:Venezuelalaiset papit Luokka:Katoliset arkkipiispat Luokka:Vuonna 1932 syntyneet Luokka:Vuonna 2021 kuolleet
Phoenix Rising

Phoenix Rising on vuonna 2007 perustettu power metallia soittava yhtye Espanjasta. ==Jäsenet== * Miguel González Calvo – Laulu/Kitara * Daniel Martínez del Monte – Kitara * Jesús M. Toribio – Koskettimet * Sergio Wild – Basso * Iván Méndez – Rummut ===Entiset jäsenet=== * Francisco Jesús "Patxi" Quintanilla - Koskettimet (2007-2010) ==Julkaisut== * Ne Bis In Idem - 2010 * MMXII (Espanja) - 2012 * MMXII (Englanti) - 2012 * Versus - 2014 * Acta Est Fabula - 2021 ==Aiheesta muualla== * http://www.phoenixrisingmetal.com/ Luokka:Espanjalaiset sinfoniset metalliyhtyeet Luokka:Espanjalaiset power metal -yhtyeet
Adam Dyczkowski

Adam Feliks Dyczkowski (17. marraskuuta 1932 Kęty – 10. tammikuuta 2021) oli puolalainen roomalaiskatolinen piispa. Hänet vihki papiksi Bolesław Kominek 24. kesäkuuta 1957, ja hänet nimitettiin Wrocławin arkkihiippakunnan vihkipiispaksi sekä Altavan titulaaripiispaksi 19. syyskuuta 1978. Piispaksi konsekroinnin suoritti 25. marraskuuta Henryk Roman Gulbinowicz, jota avustivat Stefan Barela ja Wincenty Urban. Dyczkowski sai 25. maaliskuuta 1992 nimityksen Legnican vihkipiispaksi ja 17. heinäkuuta 1993 Zielona Góra- Gorzówin piispaksi. Hän jäi eläkkeelle 29. joulukuuta 2007. == Lähteet == Luokka:Puolalaiset papit Luokka:Katoliset piispat Luokka:Vuonna 1932 syntyneet Luokka:Vuonna 2021 kuolleet
José Angel Divassón Cilveti

José Angel Divassón Cilveti (s. 23. huhtikuuta 1939 Artajona) on Espanjasta kotoisin oleva roomalaiskatolinen piispa, joka on luonut uransa Venezuelassa. Hänet vihittiin salesiaanien papiksi 11. helmikuuta 1965 ja nimitettiin Puerto Ayacuchon apostoliseksi vikaariksi sekä Bamaccoran titulaaripiispaksi 23. helmikuuta 1996. Piispaksi vihkiminen seurasi 4. toukokuuta. Pääkonsekraattorina toimi Antonio Ignacio Velasco Garcia, jota avustivat Ramón Ovidio Pérez Morales ja José Vicente Henriquez Andueza.Catholic-Hierarchy.org: Bishop José Angel Divassón Cilveti, S.D.B. == Lähteet == Luokka:Espanjalaiset papit Luokka:Katoliset piispat Luokka:Vuonna 1939 syntyneet Luokka:Elävät henkilöt